
CONSILIUL JUDEŢEAN

H O T Ă R Â R E

privind aprobarea Acordului de parteneriat în vederea implementării

proiectului „Creşterea accesului la servicii de prevenţie medicală primară

pentru copiii şi adolescenţii din România. Alimentaţia sănătoasă şi

activitatea fizică în rândul copiilor şi adolescenţilor din România”

Consiliul Judeţean Bistriţa-Năsăud;

Având în vedere:


- scrisoarea Direcţiei de Sănătate Publică a judeţului Bistriţa-Nãsãud nr. 1808/21.04.201, înregistrată la Consiliul Judeţean Bistriţa-Nãsãud cu nr. 2397din 21.04.2011;


-  expunerea de motive nr. 2397/1/09.05.2011a Preşedintelui Consiliului Judeţean Bistriţa-Năsăud prin care se propune aprobarea Acordului de parteneriat în vederea implementării proiectului „Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”

- raportul nr. 2397/2/11.05.2011 al secretarului judeţului;
- raportul nr. 2397/3/2011 al Comisiei de Administraţie ;
În temeiul dispoziţiilor art. 91 şi art. 97 din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art.1. Se aprobă Acordul de parteneriat în vederea implementării proiectului “Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”, între Consiliul Judeţean Bistriţa-Nãsãud, Direcţia de Sănătate Publică Bistriţa-Nãsãud, Instituţia Prefectului Judeţului Bistriţa-Nãsãud, Inspectoratul Şcolar al Judeţului Bistriţa-Nãsãud, Primăria Municipiului Bistriţa, Direcţia Judeţeană pentru Tineret şi Sport Bistriţa-Nãsãud, Direcţia Sanitar Veterinară şi pentru Siguranţa Alimentelor Bistriţa-Nãsãud, Asociaţia Ascendent Bistriţa, Fundaţia Culturalã Ethnos – Filiala Bistriţa, Direcţia Generalã de Asistenţã Socialã şi Protecţia Copilului Bistriţa-Nãsãud, Centrul Judeţean de Asistenţã Psihopedagogicã Bistriţa-Nãsãud, Palatul Copiilor Bistriţa-Nãsãud şi Agenţia de Protecţie a Mediului Bistriţa-Nãsãud, prevăzut în anexa care face parte integrantă din prezenta hotărâre.

Art.2. Se mandatează domnul Liviu-Mihai Rusu, preşedintele Consiliului Judeţean Bistriţa-Nãsãud, să semneze, în numele autorităţii deliberative judeţene, Acordul de parteneriat, prevăzut la art.1.
Art.3. Cu ducere la îndeplinire a prevederilor prezentei hotărâri se încredinţează Direcţia de Asistenţă Socială şi Protecţia Copilului Bistriţa-Nãsãud.
Art.4. Prezenta hotărâre se comunicã fiecărei părţi semnatare, prin grija Serviciului Cooperare, Relaţii Publice, Cancelarie.
P R E Ş E D I N T E ,

Liviu-Mihai Rusu     
                                                                                                           CONTRASEMNEAZĂ:
                                                                                                      SECRETARUL JUDEŢULUI,

                                                                                                                   Iosif  Redl
Nr. 17
Din 21 iulie 2011
Iosif Redl / Ciocan Ionela / 2 ex.
CONSILIUL JUDEŢEAN BISTRIŢA-NĂSĂUD

CABINET PREŞEDINTE

Nr.2397/1/09.05.2011
EXPUNERE DE MOTIVE

privind aprobarea Acordului de parteneriat în vederea implementării proiectului 
“ Creşterea accesului la servicii de prevenţie medicală primară pentru copiii

 şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”


În luna mai 2007, Comisia Europeană a adoptat Cartea albă privind strategia pentru combaterea excesului de greutate şi a obezităţii, care combină acţiuni din domeniul agriculturii, transportului, sportului, educaţiei, sănătăţii publice şi alimentaţiei. În acest context, s-au impus măsuri de aliniere a României la politicile europene în domeniul nutriţiei şi activităţii fizice, în vederea prevenirii îmbolnăvirilor asociate factorilor de risc alimentari, adoptării preventive a unui comportament nutriţional echilibrat, completat de exerciţiu fizic.


Ministerul Sănătăţii a iniţiat şi obţinut finanţare de la Guvernul Norvegiei pentru implementarea proiectului “Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”. La nivelul judeţului nostru, proiectul este coordonat de către Direcţia de Sănătate Publică Bistriţa-Nãsãud.


Proiectul, desfăşurat la nivel naţional, răspunde acestor cerinţe şi include o componentă de dezvoltare instituţională prin facilitarea de parteneriate interinstituţionale şi dezvoltarea de planuri de acţiune la nivel judeţean, în vederea promovării adoptării de comportamente sănătoase – nutriţie şi activitate fizică - la copii şi adolescenţi - planuri care vor sta la baza dezvoltării ulterioare a unei strategii naţionale în domeniul alimentaţiei şi activităţii fizice - Plan naţional de acţiune pe nutriţie şi activitatea fizică la copii şi adolescenţi.


În calitate de instituţie responsabilă la nivel judeţean, Direcţia de Sănătate Publică Bistriţa Nãsãud a iniţiat semnarea unui acord de parteneriat interinstituţional, cu Consiliul Judeţean Bistriţa-Nãsãud, Direcţia de Sănătate Publică Bistriţa-Nãsãud, Instituţia Prefectului Judeţului Bistriţa-Nãsãud, Inspectoratul Şcolar al Judeţului Bistriţa-Nãsãud, Primăria Municipiului Bistriţa, Direcţia Judeţeană pentru Tineret şi Sport Bistriţa-Nãsãud, Direcţia Sanitar Veterinară şi pentru Siguranţa Alimentelor Bistriţa-Nãsãud, Asociaţia Ascendent Bistriţa, Fundaţia Culturalã Ethnos – Filiala Bistriţa, Direcţia Generalã de Asistenţã Socialã şi Protecţia Copilului Bistriţa-Nãsãud, Centrul Judeţean de Asistenţã Psihopedagogicã Bistriţa-Nãsãud, Palatul Copiilor Bistriţa-Nãsãud şi Agenţia de Protecţie a Mediului Bistriţa-Nãsãud, în scopul implicării acestor instituţii în proiectarea, implementarea, monitorizarea şi evaluarea la nivel judeţean a unui plan de acţiune care să promoveze asigurarea unei sănătăţi optime a populaţiei.


Obiectivul general al Acordului de parteneriat îl constituie dezvoltarea şi implementarea proiectului “Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”, iniţiat de Ministerul Sănătăţii, cu finanţare din partea Guvernului Norvegian, precum şi a Planului judeţean de acţiune pentru anii 2011-2013 privind alimentaţia sănătoasă şi activitatea fizică, document care va sta la baza dezvoltării ulterioare a unei strategii naţionale în domeniul alimentaţiei şi activităţii fizice.


Prin aprobarea acestui acord, Consiliul judeţean Bistriţa-Nãsãud se obligă la:


• desemnarea unui reprezentant care va participa şi va contribui la promovarea acţiunilor ce decurg din prezentul Acord şi le va sprijini în măsura atribuţiilor prevăzute de legislaţia în vigoare.


• informarea reciprocă privind activităţile pe care intenţionează să le desfăşoare; participarea şi sprijinirea la organizarea de evenimente (activităţi de instruire, conferinţe de presă, mese rotunde, conferinţe de specialitate din cadrul proiectului şi care decurg din prezentul acord).


• facilitarea comunicării reciproce şi diseminarea de informaţie la nivel instituţional şi populaţional (campanii de informare).


• proiectarea, implementarea, monitorizarea şi evaluarea la nivel judeţean a unui plan de acţiune care să promoveze asigurarea unei sănătăţi optime a populaţiei.


Solicitarea încheierii unui asemenea acord a fost făcută de către Direcţia de Sănătate Publică Bistriţa-Nãsãud, prin adresa cu numărul 1809/21.04.2011.

În acest sens, iniţiez şi promovez proiectul de hotărâre anexat, spre a fi supus dezbaterii şi adoptării de către Consiliul Judeţean Bistriţa-Năsăud, în forma prezentată.

P R E Ş E D I N T E,

Liviu-Mihai Rusu
Ciocan Ionela/2 ex.
CONSILIUL JUDEŢEAN BISTRIŢA-NĂSĂUD

CABINET SECRETARUL JUDEŢULUI
Nr. 2397/2/11.05.2011 

R A P O R T

asupra Proiectului de Hotărâre privind aprobarea
Acordului de parteneriat în vederea implementării proiectului 

“ Creşterea accesului la servicii de prevenţie medicală primară pentru copiii

 şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”


Ministerul Sănătăţii şi Institutul de Sãnãtate Publicã Bucureşti a început în august, 2009 implementarea proiectului “Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”. 


Proiectul, desfăşurat la nivel naţional, răspunde acestor cerinţe şi include o componentă de dezvoltare instituţională prin facilitarea de parteneriate interinstituţionale şi dezvoltarea de planuri de acţiune la nivel judeţean, în vederea promovării adoptării de comportamente sănătoase – nutriţie şi activitate fizică - la copii şi adolescenţi - planuri care vor sta la baza dezvoltării ulterioare a unei strategii naţionale în domeniul alimentaţiei şi activităţii fizice - Plan naţional de acţiune pe nutriţie şi activitatea fizică la copii şi adolescenţi.


La nivelul judeţului nostru, proiectul este coordonat de către Direcţia de Sănătate Publică Bistriţa-Nãsãud.


În calitate de instituţie responsabilă la nivel judeţean, Direcţia de Sănătate Publică Bistriţa Nãsãud a iniţiat semnarea unui acord de parteneriat interinstituţional, cu Consiliul Judeţean Bistriţa-Nãsãud, Direcţia de Sănătate Publică Bistriţa-Nãsãud, Instituţia Prefectului Judeţului Bistriţa-Nãsãud, Inspectoratul Şcolar al Judeţului Bistriţa-Nãsãud, Primăria Municipiului Bistriţa, Direcţia Judeţeană pentru Tineret şi Sport Bistriţa-Nãsãud, Direcţia Sanitar Veterinară şi pentru Siguranţa Alimentelor Bistriţa-Nãsãud, Asociaţia Ascendent Bistriţa, Fundaţia Culturalã Ethnos – Filiala Bistriţa, Direcţia Generalã de Asistenţã Socialã şi Protecţia Copilului Bistriţa-Nãsãud, Centrul Judeţean de Asistenţã Psihopedagogicã Bistriţa-Nãsãud, Palatul Copiilor Bistriţa-Nãsãud şi Agenţia de Protecţie a Mediului Bistriţa-Nãsãud, în scopul implicării acestor instituţii în proiectarea, implementarea, monitorizarea şi evaluarea la nivel judeţean a unui plan de acţiune care să promoveze asigurarea unei sănătăţi optime a populaţiei.

SECRETARUL JUDEŢULUI, 

Iosif Redl






